Sme s.r.o. a ideme podávať dodatočné daňové priznanie na daň z príjmov . (Kontrolou neuznaná DPH - tak ide do nákladov, nižšia daňová povinnosť). Je potrebné k dodatočnému DP priložiť aj výkaz ziskov a strát, súvaha, prípadne poznámky, alebo stačí iba DDP? A rozdiely zaúčtovat v roku 2010, kedy budú súčasťou pripoč.položiek? Prosím o radu ako máme postupovať.
Treba k dodatočnému daňovému priznaniu aj výkazy?
Články
Poistenci, preverte si, koľko vám na očkovanie prispeje vaša poisťovňa
Povinné očkovanie je plne hradené štátom. Niektoré vakcíny nám však lekár môže iba odporúčať a my si za nich musíme zaplatiť. Zdravotné poisťovne preto ponúkajú svojim klientom rôzne benefity.
Nezaočkovaných musí lekár nahlásiť úradom
Očkovanie pomáha chrániť spoločnosť, napriek tomu je pre mnohých strašiakom.
Akú penziu by ste dostali ihneď a o koľko by narástol váš dôchodok, ak by ste popri ňom aj pracovali
Do dôchodku už nie je ďaleko a vy zvažujete, čo sa vám viac vyplatí. Pozrite si konkrétne príklady z praxe, aký by vám vyšiel predčasný dôchodok, koľko by ste dostali po dosiahnutí dôchodkového veku a o koľko by vám vrástla penzia, ak by ste popri nej chodili aj do práce.
Ktoré značky áut sa opotrebúvajú najpomalšie a ktoré sa aj po ojazdení oplatí i havarijne poistiť?
Majitelia starších vozidiel často zvažujú, či treba mať popri povinnej zákonnej poistke aj tú havarijnú. Na isté modely sa to oplatí, na iné nie.
Návrh za 300 miliónov eur padol. Zvýšený prídavok na dieťa nebude
Plénum pri návrhu na skrátený režim pri prídavku na dieťa nebolo uznášaniaschopné ani na druhý pokus
Odpovede
Na úvod by som chcela upozorniť, že nie každá DPH, ktorú na vstupe nemožno odpočítať je považovaná za daňový náklad (napríklad DPH vzťahujúca sa na reprezentačné je nedaňovým výdavkom).
Vychádzame z predpokladu, že DPH neuznanú na odpočítanie ste posúdili ako daňový výdavok správne.
V prípade, že vzniknutú chybu opravujete až v účtovníctve roku 2010, t.j. neotvárate účtovníctvo roku v ktorom bolo odpočítanie DPH nesprávne uplatnené, je postačujúce podať len dodatočné daňové priznanie.
Pri účtovaní v roku 2010 je potrebné postupovať v súlade s § 5 ods. 1 alebo § 59 odsek 13 postupov účtovania pre podvojné účtovníctvo.
To znamená, že ak ide o významnú chybu, oprava sa uskutoční súvzťažne s účtom 428 alebo 429. Ak ide o nevýznamnú opravu, použije sa nákladový účet podľa charakteru danej transakcie. Posúdenie významnosti či nevýznamnosti opravy je individuálne pri každej spoločnosti.
V prípade, že bude na zaúčtovanie použitý nákladový účet, je potrebné výdavok posúdiť ako položku zvyšujúcu základ dane.
Odpovedala: Kvetoslava Čavajdová, Tax Senior